Alejandro Valverde

| Alejandro Valverde |
| --- | --- |
 Alejandro Valverde, Ranskan ympäriajo 2013.
Henkilötiedot
Koko nimi:  Alejandro Valverde Belmonte
Syntynyt: 25. huhtikuuta 1980 (ikä 44)
Kansalaisuus:   Espanja
Pyöräilijä
Lempinimi:  Balaverde, El Bala, El Imbatido
Pituus:  178 cm
Paino:  61 kg
Joukkue:  lopettanut
Laji:  maantie
Rooli:  ajaja
Ajajatyyppi:  yleisajaja
Ura
Ammattilaisjoukkue(et)
2002–2004 2005–2010 2012–2022:  Comunitat Valenciana/Kelme Caisse d'Epargne Team Movistar
Suurimmat voitot
 UCI ProTour 2006, 2008 UCI World Tour 2014, 2015 La Flèche Wallonne 2006, 2014, 2015, 2016, 2017 Liège–Bastogne–Liège 2006, 2008, 2015, 2017 Clásica de San Sebastián 2008, 2014 Dauphiné Libéré 2008, 2009 Katalonian ympäriajo 2009, 2017, 2018 Baskimaan ympäriajo 2017 Ranskan ympäriajo, 3 etappia Espanjan ympäriajo 2009, pistekilpailu 2012, 2013, 2015, 2018, 12 etappia Italian ympäriajo, etappi Maantieajon maailmanmestari 2018  Espanjan maantieajomestari 2008, 2015, 2019  Espanjan aika-ajomestari 2014 
 Tiedot päivitetty: 12. lokakuuta 2022 
Aiheesta muualla
www.alejandrovalverde.es
  [ Muokkaa Wikidatassa ]   
| Mitalit> Maa:   Espanja.Miesten pyöräily.Maantiepyöräilyn MM-kilpailut  | Mitalit> Maa:   Espanja.Miesten pyöräily.Maantiepyöräilyn MM-kilpailut  | Mitalit> Maa:   Espanja.Miesten pyöräily.Maantiepyöräilyn MM-kilpailut  | Maa:   Espanja> Miesten pyöräily. |
| --- | --- | --- | --- |
|  Kultaa | Innsbruck 2018 | maantieajo |  |
|  Hopeaa | Hamilton 2003 | maantieajo |  |
|  Hopeaa | Madrid 2005 | maantieajo |  |
|  Pronssia | Salzburg 2006 | maantieajo |  |
|  Pronssia | Valkenburg 2012 | maantieajo |  |
|  Pronssia | Firenze 2013 | maantieajo |  |
|  Pronssia | Ponferrada 2014 | maantieajo |  |
Alejandro Valverde Belmonte (s. 25. huhtikuuta 1980 Las Lumbreras, Murcia) on espanjalainen maantiepyöräilijä. Hän siirtyi ammattilaiseksi vuonna 2002. Hän edusti ensin kolme vuotta Comunitat Valenciana/Kelme -joukkuetta, vuosina 2005–2010 Caisse d'Epargnea ja loppu-uransa, 2012–2022 Team Movistaria. Vuodesta 2023 hän on kilpaillut gravelpyöräilyssä.
Valverde voitti Espanjan ympäriajon kokonaiskilpailun vuonna 2009 oltuaan aiemmin toinen 2006 ja kolmas 2003. Ranskan ympäriajossa hän on ollut parhaimmillaan kolmas 2015, samoin Italian ympäriajossa 2016. Lisäksi hän on saavuttanut etappivoittoja kaikissa kolmessa kilpailussa sekä voittanut Espanjan ympäriajossa pistekilpailun neljä ja yhdistelmäkilpailun kolme kertaa. Suurista etappikilpailuista hän on voittanut myös Dauphiné Libéréen 2008 ja 2009, Katalonian ympäriajon 2009, 2017 ja 2018, Tour de Romandien 2010 sekä Baskimaan ympäriajon 2017. Yhden päivän klassikoista hän on voittanut Liège–Bastogne–Liègen 2006, 2008, 2015 ja 2017, La Flèche Wallonnen ennätykselliset viisi kertaa 2006, 2014, 2015, 2016 ja 2017 sekä Clásica de San Sebastiánin 2008 ja 2014. UCI ProTour -sarjan kokonaiskilpailun hän voitti vuosina 2006 ja 2008, UCI World Tourin 2014 ja 2015. MM-kilpailuissa hän voitti maantieajon maailmanmestaruuden 2018, sai hopeaa 2003 ja 2005 sekä pronssia 2006, 2012, 2013 ja 2014.
Italian olympiakomitea antoi Valverdelle toukokuussa 2009 kahden vuoden kilpailukiellon Italiassa järjestettäviin kilpailuihin. Syynä oli hänen osallisuutensa Operaatio Puerto -dopingskandaaliin. Urheilun kansainvälinen välitystuomioistuin määräsi hänelle 31. toukokuuta 2010 maailmanlaajuisen kilpailukiellon tammikuuhun 2012 saakka. Kilpailukielto alkoi takautuvasti 1. tammikuuta 2010, jonka jälkeiset saavutukset mitätöitiin. Aiemmat saavutukset, kuten Espanjan ympäriajon voitto, sen sijaan pysyivät voimassa.
Vapauduttuaan kilpailukiellostaan Valverde palasi 2012 entiseen talliinsa, uudelta nimeltään Team Movistar. Espanjan ympäriajossa hän sijoittui kokonaiskilpailun toiseksi ja voitti piste- sekä yhdistelmäkilpailun. Seuraavan vuoden Espanjan ympäriajossa hän oli kokonaiskilpailussa kolmas ja voitti pistekilpailun. Hän oli kolmas Espanjan ympäriajossa myös 2014. Seuraavan vuoden Espanjan ympäriajossa hän voitti pistekilpailun. Hän sijoittui toiseksi Espanjan ympäriajossa 2019.